-Իրենց թվում էր, թե հեղափոխական էյֆորիան մարելու վրա է, և հանրությունը սկսելու է համեմատել: Մոռացան մի բան, որ երբ կործանվեց Սովետական Միությունը (իսկ իրենք ներկա էին այդ փաստերին) հանրությունը մերժեց կոմունիստներին և հետո սկսեց դժգոհել ՀՀՇ-ից՝ հետ չբերելով կոմունիստներին, այլ ստեղծեց նոր քաղաքական ուժեր և ապավինեց դրանց, բայց ոչ երբեք հներին: Այժմ հանրությունն ինչպես կոմունիստներից, այնպես էլ ՀՀԿ-ԲՀԿ կառավարումից կուշտ է: Իսկ նրանք հասկացան, որ այդ մեխանիզմը չի աշխատում, ապագա քաղաքական պայքարն այսուհետ փակ է իրենց համար, ու մտան իրենց շատ ծանոթ խարդավանքների դաշտը, և պետք է ասել, որ Նիկոլ Փաշինյանն այս դաշտում հաստատ փորձառություն չունի: Իսկ այդ դաշտում իրենք շատ հմուտ են, և դա անտեսելը միամիտ ու անհեռատես քայլ է: